Washington Open 2023

Washington Open 2023 var en tennisturnering, der blev spillet udendørs på hardcourt-baner af typen SportMaster Sport Surfaces i William H.G. FitzGerald Tennis Center i Washington D.C., USA i perioden 31. juli - 6. august 2023. Det var den 54. udgave af Washington Open siden den første turnering i 1969. Turneringen var en del af ATP Tour 2023 i kategorien ATP 500 og en del af WTA Tour 2023 i kategorien WTA 500, og den afvikledes under navnet Mubadala Citi DC Open på grund af et sponsorat fra investeringfonden Mubadala og banken Citi.

Herresingletitlen blev vundet af Daniel Evans, som i finalen besejrede Tallon Griekspoor med 7-5, 6-3 i en kamp, der undervejs var afbrugt af regn og torden ved stillingen 2-2 i andet sæt. Evans vandt dermed sin anden singletitel på ATP Tour men den første på ATP 500-niveau, og han blev den første britiske vinder af titlen siden Tim Henman i 2003. Inden turneringen havde Evans tabt sine sidste seks kampe i træk, men efter at have tabt første sæt i kampen i første runde mod Grégoire Barrère, tabte han ikke yderligere sæt i resten af turneringen.

I damesinglerækken sejrede Coco Gauff efter finalesejr på 6-2, 6-3 over Maria Sakkari, og dermed vandt hun sin første turneringssejr i single på WTA 500-niveau og den første på ameriansk jord. Det var endvidere den 19-årige amerikaners anden singletitel i 2023 og den fjerde i sin karriere, og hun blev dermed den første teenager med mindst fire WTA-singletitler siden Caroline Wozniacki. Gauff blev også den yngste damesinglemester i turneringens historie og den tredje amerikanske vinder af titlen efter Sloane Stephens (2015) og Jessica Pegula (2019). I semifinalen besejrede Coco Gauff den den forsvarende mester, Ljudmila Samsonova.

Sejren i herredoubleturneringen gik til Máximo González og Andrés Molteni, der blev de første argentiske vindere af herredoubletitlen i Washington, da de i finalen slog wildcard-parret Mackenzie McDonald og Ben Shelton med 6-7(4), 6-2, [10-6]. Sydamerikanerne vandt dermed deres tredje ATP 500-titel på ATP Tour 2023, eftersom de tidligere på sæsonen også havde vundet titlerne i Rio de Janeiro og Barcelona. Det var parrets femte turneringssejr som makkere og deres fjerde titel i ATP Tour 2023. González vandt sin 16. ATP-titel i double, mens det var Moltenis 15. doubletitel på ATP Tour i karrieren.

Damedoubletitlen blev vundet af Laura Siegemund og Vera Zvonarjova, som i finalen besejrede Alexa Guarachi og Monica Niculescu med 6-4, 6-4. Siegemund og Zvonarjova vandt dermed deres fjerde WTA-titel i damedouble som makkere. Siegemund vandt sin 11. doubletitel på WTA Tour, mens turneringssejren var Zvonarjovas 13. i double på WTA-niveau. Jessica Pegula og Erin Routliffe var forsvarende mestre, men Pegula deltog ikke dette år. Routliffe stillede i stedet op med Ingrid Neel som makker men tabte i første runde til Shuko Aoyama og Gabriela Dabrowski.

Præmier 

Den samlede præmiesum for turneringen androg $ 2.794.577, fordelt på $ 2.013.940 i herrernes rækker og $ 780.637 i kvindernes rækker. Præmierne fordelte sig som følger.

Herresingle

Hovedturnering 

Hovedturneringen havde deltagelse af 48 spillere, der fordelte sig på:
 38 direkte kvalificerede spillere i form af deres placering på ATP's verdensrangliste seks uger før turneringens start.
 3 spillere, der havde modtaget et wildcard (markeret med WC).
 6 spillere, der havde kvalificeret sig til hovedturneringen fra kvalifikationsturneringen (markeret med Q).
 1 lucky losere fra kvalifikationen (markeret med LL).

Kvalifikation 

Kvalifikationen havde deltagelse af 24 spillere, der spillede om de sidste 6 ledige pladser i hovedturneringen.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Herredouble

Hovedturnering 

Hovedturneringen i herredouble havde deltagelse af 16 par, der fordelte sig på:
 13 direkte kvalificerede par i form af deres placering på ATP's verdensrangliste.
 2 par, der havde modtaget et wildcard (markeret med WC).
 1 par, der havde kvalificeret sig til hovedturneringen fra kvalifikationen (markeret med Q).

Kvalifikation 

Fire par spillede i kvalifikationen om den sidste ledige plads i hovedturneringen.

Følgende par kvalificerede sig til hovedturneringen:

Ingen par gik videre til hovedturneringen som lucky loser.

Resultater

Damesingle

Hovedturnering 

Hovedturneringen havde deltagelse af 28 spillere, der fordelte sig på:
 20 direkte kvalificerede spillere i form af deres placering på WTA's verdensrangliste fire uger før turneringens start.
 3 spillere, der havde modtaget et wildcard (markeret med WC).
 4 spillere, der havde kvalificeret sig til hovedturneringen fra kvalifikationsturneringen (markeret med Q).
 1 lucky losere fra kvalifikationen (markeret med LL).

Kvalifikation 

Kvalifikationen havde deltagelse af 16 spillere, der spiller om de sidste 4 ledige pladser i hovedturneringen.

Følgende spillere kvalificerede sig til hovedturneringen:

Følgende spillere gik videre til hovedturneringen som lucky losere:

Resultater

Damedouble 

Turneringen i damedouble havde deltagelse af 16 par, der fordelte sig på:
 15 direkte kvalificerede par i form af deres placering på WTA's verdensrangliste.
 1 par, der havde modtaget et wildcard (markeret med WC).

Eksterne henvisninger 
 Citi Open  
 ATP Tour - Washington 2023 - Results 
 WTA - Washington 2023 - Draws

Noter 

2023
WTA Tour 2023
ATP Tour 2023